b"\n_START_ARTICLE_\nCan Passasserres\n_START_SECTION_\nDescripci\xc3\xb3\n_START_PARAGRAPH_\n\xc3\x89s una construcci\xc3\xb3 que conserva en part les caracter\xc3\xadstiques de les velles cases de Corbera de Dalt, obrada amb parets de pedra (tap\xc3\xa0s vermell) de mar\xc3\xa8s molar i morter de cal\xc3\xa7. El portal principal t\xc3\xa9 dues dovelles i la llinda caironades assenyalant la data de construcci\xc3\xb3 l'any 1776._NEWLINE_Origin\xc3\xa0riament els laterals i la part posterior a\xc3\xafllaven la casa del contorn ve\xc3\xad. Actualment la part Est hi ha reformes i addicions que han eliminat l'espai, segurament d'hort, que ja existia.\n_START_SECTION_\nHist\xc3\xb2ria\n_START_PARAGRAPH_\nEl llinatge dels Bolt\xc3\xa0 es coneix per la inscripci\xc3\xb3 a l'arxiu parroquial de Gelida de Joan Volt\xc3\xa0 el 1585 (data post Trento que oblig\xc3\xa0 al registre de bateigs). Un dels descendents es cas\xc3\xa0 amb una filla de Corbera el 1745, establint-se all\xc3\xa0, i el fill hereu, Josep Volt\xc3\xa0 i Rigol constru\xc3\xad la casa. Fins avui ha seguit conservant el nom a trav\xc3\xa9s de 14 generacions, si b\xc3\xa9 l'escriuen Bolt\xc3\xa0._NEWLINE_Als anys 1980, el propietari de la casa era el constructor Jaume Bolt\xc3\xa0 i Canyelles, mestre d'obres, seguint la nissaga amb el fill, Jaume Bolt\xc3\xa0 i Fisa, aparellador._NEWLINE_El pare dels Bolt\xc3\xa0 i Canyelles fou v\xc3\xadctima de l'Al\xc3\xa7ament del 1936."